Oud-adjunkminister sterfEbrahim Ebrahim Ebrahim Ebrahim, oud-adjunkminister van internasionale betrekkinge en samewerking, is Maandag in die ouderdom van 84 jaar dood. Die ANC sê Ebrahim is ná ŉ lang siekbed by sy huis in Johannesburg oorlede. Ebrahim “was ’n jarelange lid van die ANC en ’n patriot wat sy land in verskillende hoedanighede met nederigheid, toewyding en onderskeiding gedien het,” lui ’n verklaring deur die regerende party. Ebrahim was ’n lid van die ANC se gewapende vleuel toe hy in 1963 vir sabotasie in hegtenis geneem is. Hy en 18 ander beskuldigdes is eindelik skuldig bevind en tot 15 jaar tronkstraf op Robbeneiland gevonnis waar oudpres. Nelson Mandela ook 27 jaar tronkstraf uitgedien het. Ebrahim is in 1979 vrygelaat, maar in 1989 weer in hegtenis geneem, weer verhoor en tot 20 jaar tronkstraf gevonnis. Hy en twee ander is skuldig bevind aan die plant van landmyne op plase in wit besit naby Swaziland in 1986. Hy is in 1991 eindelik weer vrygelaat en het ná die eerste demokratiese verkiesing in 1994 deel geword van die regering. Ebrahim is in 1994 tot LP verkies voordat hy ŉ regeringsadviseur geword en gehelp het om konflik tussen Israel en die Palestyne, Rwanda en die Demokratiese Republiek van die Kongo, sowel as in Burundi, Kosovo, Bolivia en Nepal te bemiddel. Ebrahim is in 2009 as adjunkminister van buitelandse sake aangestel en het dié pos ses jaar lank beklee.